CELEX: 32011R0804
Language: fi
Date: 2011-08-10 00:00:00
Title: Neuvoston täytäntöönpanoasetus (EU) N:o 804/2011, annettu 10 päivänä elokuuta 2011 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 täytäntöönpanosta

11.8.2011   
            
            
               FI
            
            
               Euroopan unionin virallinen lehti
            
            
               L 206/19
            
         NEUVOSTON TÄYTÄNTÖÖNPANOASETUS (EU) N:o 804/2011,
   annettu 10 päivänä elokuuta 2011,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (1) ja erityisesti sen 16 artiklan 2 kohdan,
   sekä katsoo seuraavaa:
   
               (1)
            
            
               Neuvosto antoi 2 päivänä maaliskuuta 2011 asetuksen (EU) N:o 204/2011 Libyan tilanteen johdosta määrättävistä rajoittavista toimenpiteistä.
            
         
               (2)
            
            
               Libyan tilanteen vakavuuden huomioon ottaen ja Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP täytäntöönpanosta 10 päivänä elokuuta 2011 annetun neuvoston täytäntöönpanopäätöksen 2011/500/YUTP (2) mukaisesti asetuksen (EU) N:o 204/2011 liitteessä III olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä, olisi lisättävä kaksi uutta yhteisöä,
            
         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut yhteisöt asetuksen (EU) N:o 204/2011 liitteessä III olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä elokuuta 2011.
      
         
            Neuvoston puolesta
         
         
            Puheenjohtaja
         
         M. DOWGIELEWICZ
      
   
   
      (1)  EUVL L 58, 3.3.2011, s. 1.
   
      (2)  Katso tämän virallisen lehden sivu 53.
   
      LIITE
      
         1 artiklassa tarkoitetut yhteisöt
      
      
                   
               
               
                  Nimi
               
               
                  Tunnistamistiedot
               
               
                  Perusteet
               
               
                  Luetteloon merkitsemisen päivämäärä
               
            
                  1.
               
               
                  Al-Shahara Oil Services Company
                  (alias Al Sharara, Al-shahara oil service company, Sharara Oil Service Company, Sharara, Al Sharara al-Dhahabiya Oil Service Company)
               
               
                  
                              Al-Saqan piiri, al-Saqan moskeijan lähellä, Tripoli, Libya
                           
                        
                              Puh.: +218 21362 2163
                           
                        
                              Faksi: +218 21362 2161
                           
                        
               
                  Gaddafin hallituksen puolesta tai johdolla toimiva yhteisö.
               
               
                  10.8.2011
               
            
                  2.
               
               
                  Organisation for Development of Administrative Centres (ODAC)
               
               
                  www.odac-libya.com
               
               
                  Gaddafin hallituksen puolesta tai johdolla toimiva yhteisö ja hallituksen mahdollinen rahoituslähde. ODAC on edistänyt tuhansien hallituksen rahoittamien infrastruktuuri-hankkeiden toteuttamista.
               
               
                  10.8.2011